Eivind Vold

**Eivind Andreas Ehrenborg Vold** (født 1993) er en norsk kajakkpadler som representerer Oslo Kajakklubb. Han er europamester i maratonpadling fra 2023. Under verdensmesterskapet i maratonpadling i 2023 tok han medalje på samtlige tre øvelser. Dette er det ingen mannlige utøvere som har gjort før han. I sprintpadling har han to bronsemedaljer fra det europeiske mesterskapet i 2017 og 2018. Eivind har også blitt tildelt kongepokalen i 2015, 2021 og 2022.

### Fair play
I 2018 ble Eivind tildelt The International Fair Play Committee (CIFP) World Fair Play Trophy for sin eksemplariske handling under verdensmesterskapet i padling. Under 5000m-løpet fullførte han som nummer tre, men oppdaget senere at han hadde padlet på feil side av en bøye mot slutten av løpet. Til tross for dommernes avgjørelse om å tildele ham bronsemedaljen, valgte Eivind å diskvalifisere seg selv etter å ha sett videoopptak. Han overlot medaljen til spanjolen Javier Hernanz, som opprinnelig hadde endt som nummer fire.

### Prestasjoner
Natt til 20. august 2016 padlet han over Skagerrak fra Hirtshals i Nordjylland til Homborsund, Grimstad på imponerende, 11 timer og 42 minutter.

26. mai 2019 padlet Vold inn til andre plass på 5000 meter i den første verdenscupen. Verdenscupen var i Poznan Polen og Vold startet på startstreken sammen med sin bror Amund Vold. Brødrene hadde tidligere den dagen padlet inn til en femteplass på OL-distansen k2 1000 meter. Brødrene var raske ut fra start og kontrollerte mye av feltet første runde. Da de kom inn til første overbæring (noe de har prøvd på i verdensupen) gjorde Eivind Vold en kjempe jobb og løp fra resten av verdenstoppen. På vei ut av overbæring var det mye trøbbel, men de kom seg ut først med flere meter bak til resten. På den andre og siste overbæring løp brødrene alene og fikk flere meter bak til andre feltet. Brødrene jobbet bra sammen gjennom hele løpet og siste 100 metrene padlet de inntil hverandre sammen til mål. Med det ble det ikke spurtoppgjør og brødrene prøvde heller å komme likt i mål. Dette gikk dessverre ikke og med målfoto var det Amund Vold som tok seieren. Dette var likevel en seier for begge brødrene og en skikkelig makdemonstrasjon på øvelsen 5000 meter med overbæring.

Eivind har også markert seg i langrenn, med sterke resultater i Vasaloppet og andre skirenn. Under koronapandemien fullførte han, sammen med klubbkamerat og tidligere olympisk mester Knut Holmann, en sammenhengende skitur på 325 km.

### Bakgrunn og personlig liv
Eivind Vold ble født i Oslo som mellomste av tre brødre, inkludert Amund Vold og Lars Christian Vold. Begge brødrene har egne idrettskarrierer innen henholdsvis padling og triatlon. Amund Vold fikk sykdommen (ALL) akutt lymfoblastisk leukemi i 2019, men har siden kjempet seg tilbake til verdenseliten i padling. Brødrene oppnådde sammen VM-bronse i K2 maraton både i 2022 og 2023.

I 2024 ble Eivind selv diagnostisert med bløtvevsarkom og gjennomgikk behandling samme år. Midt i behandlingsperioden satte han en ny rekord over Skagerrak, fra Hirtshals i Nordjylland til Homborsund i Grimstad, på imponerende 9 timer og 53 minutter. Dette var andre gang han satte rekord på denne strekningen, den første var i 2016.

Eivind er også utdannet sivilingeniør (Industriell økonomi) fra NMBU i Ås.

## Referanser